楊選

楊選（），字以公，號東江，山東濟南府章丘縣人，軍籍，明朝政治人物。嘉靖甲辰進士，累官至薊遼總督。因防禦蒙古韃靼入關不力，下獄論罪棄市。

 生平
嘉靖十九年（1540年）庚子科山東鄉試第四十一名。嘉靖二十三年（1544年）甲辰科三甲八十五名進士，授行人司行人明實錄：世宗實錄 ,334卷。嘉靖二十七年（1548年）三月，任山西道監察御史。升山西按察司副使明實錄：世宗實錄 ,457卷。嘉靖三十七年（1558年）三月，接替朱笈任都察院右僉都御史、大同巡撫明實錄：世宗實錄 ,490卷，丁憂歸，服闋，嘉靖三十九年（1560年）十一月以原職巡撫大同。嘉靖四十年（1561年）六月，升任都察院右副都御史、總督薊遼保定等處軍務，十月以居庸岔道卻敵之功，升兵部右侍郎、都察院右副都御史明實錄：世宗實錄 ,498卷、總督如故《明史》（卷204）：楊選，字以公，章丘人。嘉靖二十三年進士。授行人。擢御史，遷易州兵備副使。俺答圍大同右衛，巡撫朱笈被逮，超拜選右僉都御史代之。與侍郎江東、總兵官張承勛解其圍。憂歸，再起，仍故職。四十年擢總督薊遼副都御史。條上封疆極弊十五事，多從其請。以居庸岔道卻敵功，進兵部右侍郎。。

嘉靖四十二年（1563年），薊鎮的古北口巡哨兵卒出關，被朵顏衛人馬俘擄。頭目通漢為蒙古韃靼部首領俺答之子辛愛妻子的義父，在此事之後叩關討賞，被副總兵胡鎮設伏兵活捉。楊選意圖牽制辛愛，便扣押通漢，還要求其子每半年輪番入關當人質。楊選自以得計，向朝廷邀功，與巡撫徐紳一併受賞《明史》（卷204）：明年五月，古北口守將遣哨卒山塞，朵顏衛掠其四人。部長通漢叩關索賞，副總兵胡鎮執之，並縛其黨十餘人。通漢子懼，擁所執哨卒至墻下，請易其父。通漢者，辛愛妻義父也，選欲以牽制辛愛，要其子入質，乃遣還父。自是諸子疊為質，半歲而代。選馳疏以聞，自詡方略。選及巡撫徐紳等俱受賞。。朵顏等三衛對楊選之舉十分忿恨，同年十月，引辛愛兵馬由墻子嶺、磨刀峪毀長城入侵，劫掠順義、三河、通州等處，威脅京師，留內地八日不退。明世宗大怒。給事中李瑜彈劾楊選、徐紳、副使盧鎰，參將馮詔、胡粲，遊擊嚴瞻等，數人全部被逮下獄。又過兩日，敵人方退《明史》（卷204）：十月丁卯，辛愛與把都兒等大舉自墻子嶺、磨刀峪潰墻入犯，京師戒嚴。帝大驚，諭閣臣徐階曰：「朕東見火光，此賊去京不遠，其令兵部諭諸軍併力剿逐。」明日，選以寇東遁聞，為將士祈賞。帝疑，以問階。對曰：「寇營尚在平谷，選等往通州矣，謂追殺者，妄也。」帝銜之。寇稍東，大掠三河、順義，圍諸將傅津等於鄭官屯。選遣副將胡鎮偕總兵官孫臏、遊擊趙溱擊之。臏、溱戰歿，鎮力戰得脫。寇留內地八日不退。紿事中李瑜遂劾選、紳與副使盧鎰，參將馮詔、胡粲，遊擊嚴瞻等，俱逮下詔獄。又二日，寇始北去，京師解嚴。。刑部按世宗意思，擬定楊選死罪，斬於市，梟首示邊。妻子流二千里《明史》（卷204）：初，諜者言寇將窺墻子嶺，部檄嚴待之，而三衛為寇導者紿選赴潘家口。寇已入，選、紳懼得罪，徑趨都城，屯東直門外，旋還通州。及遣鎮等禦，又不勝。內侍家薊西者，嘩言通漢父子實召寇。帝入其言，益怒。法司坐選、紳、詔守備不設律斬，鎰等戍。帝諭錦衣朱希孝坐以縱通漢勾賊罪，復下選詔獄。選不承，止承質通漢父子事，且言事已上聞。希孝錄其語上，刑部如帝指論選死。即戳於市，梟其首示邊，妻子流二千里。紳論死系獄，詔及鎰等戍邊。帝雖怒選甚，但欲誅其身，法司乃並坐其妻子。隆慶初，始釋還。。

 家族 
曾祖楊鼎；祖父楊璞，曾任壽官；父楊盈，曾任知縣。母時氏。重慶下。兄楊進、楊道；弟楊遜、楊連。

 延伸阅读 

参考文献

Category:嘉靖十九年庚子科山東鄉試舉人
X
Category:章丘人
Category:明朝行人司行人
Category:明朝山西道監察御史
Category:明朝山西按察司副使
Category:明朝大同巡撫
Category:明朝兵部右侍郎
Category:明朝右僉都御史
Category:明朝右副都御史
Category:明朝薊遼總督
Category:明朝被處決者